Ν'Γκολό Καντέ

Ο Ν'Γκολό Καντέ, γεννημένος στις 12 Σεπτεμβρίου 1991 στο Παρισι της Γαλλίας. είναι Γάλλος διεθνής ποδοσφαιριστής, ο οποίος αγωνίζεται για λογαριασμό της Αραβικής ομαδας Αλ Ιτιχάντ στη θέση του κεντρικού μέσου (θέση 8). Επιπλέον, είναι Μαλιανής καταγωγής.

 Γεννημένος στο 10ο Δημοτικό Διαμέρισμα του Παρισιού, ο Ν'Γκολό Καντέ έπαιζε ποδόσφαιρο, κατά τα παιδικά του χρόνια, στο Συρέν, όπου η διαφορά του σε επίπεδο ταλέντου διαφαινόταν σε όλες τις ηλικιακές κατηγορίες με τις οποίες αγωνίστηκε. Στη διάρκεια της τελευταίας του σεζόν στην Προμοσιόν ντ'Ωνέρ (PH), πέτυχε συνολικό αριθμό περίπου δέκα τερμάτων. Έχοντας εντοπιστεί από την ΟΣ Μπουλόν, υπέγραψε ερασιτεχνικό συμβόλαιο με την τελευταία το 2010, ενώ αγωνίστηκε αρχικά με τη δεύτερη ομάδα του συλλόγου, στο CFA 2. Κατά τον υποβιβασμό της πρώτης ομάδας στο Νασιονάλ το 2012, κατάφερε να καθιερωθεί ως βασικό στέλεχος στον χώρο της μεσαίας γραμμής. Παρακολουθούμενος από αριθμό γαλλικών και ξένων επαγγελματικών συλλόγων, υπέγραψε, τον Ιούνιο του 2013, συμβόλαιο τριετούς διάρκειας με την ΣΜ Καέν, η οποία αγωνιζόταν, τότε, στη Λιγκ 2. Καθιερώθηκε άμεσα ως αναπόσπαστο κομμάτι της μεσαίας γραμμής του νορμανδικού συλλόγου, φτάνοντας να ψηφιστεί ως μέλος της καλύτερης ενδεκάδας της Λιγκ 2 κατά τη διάρκεια της τελετής των Βραβείων UNFP με το πέρας της σεζόν. Από την πρώτη του συμμετοχή στη Λιγκ 1, διακρίθηκε πετυχαίνοντας το πρώτο του τέρμα, σε μια αναμέτρηση απέναντι στην Εβιάν-Τονόν-Γκαγιάρ. Οι πολύ καλές του εμφανίσεις κατά την έναρξη της σεζόν τον κατέστησαν ως μία από τις « αποκαλύψεις » του πρωταθλήματος. Ο Φρανκ Σιλβέστρ ζήτησε, για παράδειγμα, την κλήση του στην Εθνική Γαλλίας, εκτιμώντας, ταυτόχρονα, πως θα γινόταν καλύτερος του Κλοντ Μακελελέ. Τον Οκτώβριο, ο Καντέ επέκτεινε το συμβόλαιό του με την Καέν έως το 2018. Τα ΜΜΕ θεώρησαν, ωστόσο, πως, δεδομένων των πολύ καλών του εμφανίσεων μετά το ντεμπούτο του στην ελίτ του γαλλικού ποδοσφαίρου, η αναχώρησή του για μια ομάδα υψηλού επιπέδου ήταν ιδιαιτέρως πιθανή με την ολοκλήρωση της σεζόν 2014-2015. Παράλληλα, έγινε με το πέρας της σεζόν ο παίκτης με τα περισσότερα επιτυχημένα τάκλιν στα 5 μεγαλύτερα ευρωπαϊκά πρωταθλήματα (5,3 τάκλιν ανά αγώνα κατά μέσο όρο). Φερόμενος στο μεταγραφικό στόχαστρο της Ολιμπίκ Μαρσέιγ, της Ολιμπίκ Λυών και της Γουέστ Χαμ, μεταξύ άλλων, αποφάσισε τελικώς στις 31 Ιουλίου 2015 να μεταγραφεί, βάζοντας την υπογραφή σε συμβόλαιο διάρκειας τεσσάρων ετών, στη Λέστερ Σίτι. Μια μεταγραφή, η οποία απέφερε ποσό ύψους σχεδόν 8 εκατομμυρίων ευρώ στη Σταντ Μαλέρμπ. Η παρουσία του Κλαούντιο Ρανιέρι στην τεχνική ηγεσία του συλλόγου φαίνεται να έπαιξε σημαντικό ρόλο στην απόφαση του Καντέ, σύμφωνα με ορισμένα ΜΜΕ. Στις 7 Νοεμβρίου 2015, έπειτα από τη συμμετοχή του στις δώδεκα πρώτες αναμετρήσεις της ομάδας του για το πρωτάθλημα, ο Καντέ πέτυχε το πρώτο του τέρμα στην Αγγλία, ανοίγοντας το σκορ σε αναμέτρηση απέναντι στη Γουότφορντ (νίκη με σκορ 2-1). Έχει λάβει τον χαρακτηρισμό της κορυφαίας μεταγραφής της σεζόν της Πρέμιερ Λιγκ στην Αγγλία. Θεωρείται ότι έπαιξε κομβικό ρόλο στην κατάκτηση της Πρέμιερ Λιγκ από τη Λέστερ τη χρονιά 2015-16, με πολλά τάκλιν και αναχαιτίσεις. Ήταν ένας από τους τέσσερις παίκτες της Λέστερ στην ομάδα της χρονιάς για το πρωτάθλημα. Η Τσέλσι απέκτησε τον Καντέ πληρώνοντας 32 εκατομμύρια λίρες. Την πρώτη του σαιζόν στην Τσέλσι κατέκτησε (ξανά) το πρωτάθλημα και αναδείχθηκε παίκτης της χρονιάς από τους παίκτες, παίκτης του πρωταθλήματος για τη σαιζόν και ποδοσφαιριστής της χρονιάς για το αγγλικό πρωτάθλημα. Το 2018 υπέγραψε νέο συμβόλαιο. Με την Τσέλσι κατέκτησε επίσης το Γιουρόπα Λιγκ τη χρονιά 2018-19. Με την Τσέλσι κατέκτησε επίσης το Τσάμπιονς Λιγκ τη χρονιά 2020-21 και ο ίδιος ανακηρύχθηκε πολυτιμότερος παίκτης του τελικού. Στις 17 Μαρτίου 2016, κλήθηκε για πρώτη φορά από τον ομοσπονδιακό τεχνικό της Εθνικής Γαλλίας, Ντιντιέ Ντεσάν, ενόψει των φιλικών αναμετρήσεων με αντιπάλους τη Ρωσία και την Ολλανδία. Σημείωσε την πρώτη του διεθνή συμμετοχή στην αναμέτρηση με αντίπαλο την Ολλανδία στο Άμστερνταμ, όπου και αγωνίστηκε φέροντας στην εμφάνισή του τον αριθμό 13. Πέτυχε το πρώτο του τέρμα με τα χρώματα της Εθνικής Γαλλίας στις 29 Μαρτίου 2016 στην αναμέτρηση με αντίπαλο τη Ρωσία (νίκη με σκορ 4-2). Αγωνιζόμενος ως βασικός την ημέρα των 25ων γενεθλίων του, πέτυχε, στη διάρκεια της συγκεκριμένης αναμέτρησης, το πρώτο του τέρμα με την Εθνική Γαλλίας. Ο Καντέ ήταν μέλος της αποστολής της Γαλλίας στο Μουντιάλ 2018. Αγωνίστηκε και στους 7 αγώνες. Ψηφίστηκε παίκτης του αγώνα εναντίον της Δανίας στη φάση των ομίλων. Ξεκίνησε βασικός στον τελικό εναντίον της Κροατίας, όπου η Γαλλία επικράτησε με 4-2. Λέστερ Σίτυ: Πρέμιερ Λιγκ: 2015-16Τσέλσι ΦΚ: Πρέμιερ Λιγκ: 2016-17 Φα Καπ: 2017-18 Μουντιάλ 2018 ΟΥΕΦΑ Γιουρόπα Λιγκ 2018-19 ΟΥΕΦΑ Τσάμπιονς Λιγκ 2020-21 ΟΥΕΦΑ Σούπερ Καπ 2021